અમદાવાદઃ ગુજરાત વિધાનસભામાં 182નો આંકડો અપશુકનિયાળ ગણાય છે. વિધાનસભામાં 182 ધારાસભ્યો ચૂંટાયા બાદ પાંચ વર્ષ સુધી વિધાનસભામાં 182નો આંકડો યથાવત રહેતો નથી. ગુજરાતમાં 14મી વિધાનસભા ફરીવાર ખંડિત થઈ છે. જેમાં કોંગ્રેસના ધારાસભ્ય કુંવરજી બાવળિયાએ રાજીનામું આપતા વિધાનસભાનો આંક 181 થઈ ગયો છે. કુંવરજીના કારણે બીજીવાર વિધાનસભા ખંડિત થઈ છે. આ પહેલા 2009ની લોકસભા ચૂંટણીમાં વિજય મેળવ્યા બાદ કુંવરજીએ ધારાસભ્ય પદે રાજીનામું આપતા વિધાનસભા ખંડિત થઈ હતી.